google/wiki40b huggingface dataset:
Kultúry popolnicových polí

Kultúry popolnicových polí (nesprávne kultúra popolnicových polí) je súhrnné označenie stredoeurópskych kultúr mladej bronzovej doby a neskorej bronzovej doby na základe toho, že mali spoločné tzv. popolnicové polia, teda príbuzné prejavy v pohrebnom ríte, ktorý spočíval v žiarových hroboch (napriek názvu tak popolnicových (urnových), ako aj bezpopolnicových (bezurnových) žiarových hroboch). Kultúry popolnicových polí netvoria jeden kultúrny komplex. V tomto období vznikajú zárodky neskorších dodnes známych národov, najmä Keltov a Ilýrov.

Charakteristika

Žiarový spôsob pochovávania bol známy v starej bronzovej dobe v niektorých kultúrnych oblastiach (najmä na strednom a dolnom Dunaji) sa v strednej bronzovej dobe postupne rozširoval na ďalšie územia. Od začiatku mladej bronzovej doby až po neskorú bronzovú dobu (13. storočie pred Kr. – 8. storočie pred Kr.) sa stal na rozsiahlom území všeobecným prejavom popolnicového i bezpopolnicového pochovávania od Britských ostrovov až po Balkán a na druhej strane po Pyrenejský polostrov.
V období popolnicových polí nastali významné zmeny v hospodárskej, politickej a sociálnej oblasti, sprevádzané prudkým vzrastom počtu obyvateľstva. Rozvoj remesiel (metalurgia bronzu) a obchodu podporoval rast sociálnej diferenciácie, politickú a vojenskú nadvládu kmeňových náčelníkov a vojenských vodcov, ktorých vonkajším prejavom sily a nadvlády sú bohato vybavené hroby – mohyly – stojace v protiklade k nenáročným plochým hrobom prostého ľudu.

Kultúry popolnicových polí na Slovensku

Na Slovensku sa vyskytovali tieto kultúry popolnicových polí: lužická kultúra, velatická kultúra, čakanská kultúra, podolská kultúra, pilinská kultúra, kultúra Suciu de Sus, kyjatická kultúra, gávska kultúra. Sú to všetky kultúry, ktoré sa v mladej a neskorej bronzovej dobe na Slovensku vyskytovali.
Montagny (Savoie)

Poloha

Obec má rozlohu 13,26 km². Najvyšší bod je položený 2 444 m n. m. a najnižší bod 657 m n. m.

Obyvateľstvo

Počet obyvateľov obce je 634 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Stade des Alpes

Názov štadióna

O názve štadióna sa rozhodovalo od 13. júla 2007 do 24. augusta 2007. Nakoniec sa hlasovalo o dva názvy a to Stade des Alpes a Albert Batteux. Vyhral názov Stade des Alpes, keď získal 375 hlasov z 525.
Výkal

Výkal(y) (synonymá pozri nižšie) sú zvyšky nestrávenej potravy vylučované organizmom (inak než dávením).

Synonymá

Všeobecné synonymá sú: fekálie, zastarano výmet, výmetok, vulgárne hovno, sranec a detsky kakanec. Termín exkrement má aj širší význam.
Pri zvieratách sú synonymami aj trus, výtrus, pri jednotlivých typoch zvierat aj bobok (výkal menších prežúvavcov alebo hlodavcov), husacinec (výkal husi), lajno (výkal dobytka), kravinec (výkal kravy), koňacinec/kobylinec (výkal koňa) a kuracinec/kurínec/slepačinec (výkal kury/sliepky).
Pri ľuďoch sú synonymami aj ľudský výkal, ľudské výkaly, stolica (takto najmä v medicíne) a expresívne človečinec.

Všeobecná charakteristika

Výkaly sú nestráviteľné zvyšky potravy, odumreté črevné bunky a črevné baktérie. 70% výkalov tvorí voda. Objem výkalov sa zväčšuje s obsahom vláknin v potrave. Hnedé sfarbenie je spôsobené obsahom žlčových farbív (napríklad sterkobilín).
Z hrubého čreva sú vyprázdnené defekáciou. Tvar sa líši podľa stavu tráviaceho systému, ovplyvneného potravou a zdravím. Zdravá stolica je polotuhá a v črevách je typicky formovaná. Malé kúsky tuhších, hustejších výkalov sa objavia, ak črevný pohyb nie je kompletný a výkaly sú vrátené z konečníka do čriev, kde sa voda absorbuje. Pri rýchlom prechode črevami sú výkaly vodnaté (tzv. hnačka)

Výkaly z pohľadu medicíny

V medicíne sa výkaly (lat. faeces) nazývajú stolica, čo je odvodené z anglosaského slova stol znamenajúceho „sedadlo“. Slovo „stolica“ bolo pôvodne používané na označenie sedadla určeného na defekáciu. Výkony a choroby súvisiace so stolicou sa začínajú na kopro- alebo sterko-.
Vyšetrenie stolice a konečníka je dôležitou súčasťou chirurgických, biochemických, urologických a gynekologických výkonov. Nazýva sa vyšetrenie per rectum (z lat. cez konečník) a robí sa v rukaviciach s pomocou mezokainového gélu.
Výkaly sú niekedy potrebné pre mikrobiologické testy na určenie črevných patogénov. Najčastejšie je podrobená mikroskopickému vyšetreniu, kde sú viditeľné časti črevných parazitov, napr. pásomnice.
Chorobná zmena v organizme je často sprevádzaná aj zmenou vzhľadu, konzistencie, pachu alebo sfarbenia stolice alebo moču a slúži ako jeden z prvých varovných príznakov, že v organizme prebiehajú patologické zmeny. Príkladom môže byť žltá, mastná či neobvykle zapáchajúca stolica, ktorá poukazuje na problémy s trávením tukov, nedostatočnej činnosti pankreasu, cystickej fibróze, či celiakii.

Eliminácia výkalov

Zistilo sa, že dôkladná eliminácia výkalov je z hygienického hľadiska nutná, pretože výkaly prispievajú k rozširovaniu infekcií a črevných parazitov. Toalety poznali už v starovekej Indii (pred asi 4500 rokmi), v Ríme, Egypte a Číne.
Hlavná postupnosť

Hlavná postupnosť Hertzsprung-Russellovho diagramu je krivka, okolo ktorej sa v diagrame nachádza väčšina hviezd. Hviezdy umiestnené na tomto páse sa nazývajú hviezdy hlavnej postupnosti alebo trpasličie hviezdy. Najchladnejší trpaslíci sú červení trpaslíci.
Táto línia je zdôrazňovaná, pretože tak spektrálny typ, ako aj svietivosť závisia na hmotnosti hviezdy iba v nultom rade, ak spaľuje vodík – čím takmer všetky hviezdy trávia väčšinu svojho „aktívneho“ života.
Pri bližšom pohľade sa dá spozorovať, že hlavná postupnosť nie je presná čiara, ale že je trochu rozptýlená. Existuje veľa dôvodov pre túto neostrosť, najdôležitejším z nich je stále nespoľahlivosť pozorovaní, ktorá je ovplyvňovaná predovšetkým vzdialenosťou daných hviezd, ale na ktorú majú dopad aj na nevysvetlené dvojhviezdy.
Dokonca aj dokonalé pozorovania by viedli k neostrej hlavnej postupnosti, pretože hmotnosť napokon nie je jedinou hviezdnou vlastnosťou. Chemické zloženie spojené so stupňom vývoja tiež mierne posúvajú hviezdu po hlavnej postupnosti, rovnako ako blízke spoločnice, rotácia alebo magnetické polia a ďalšie. V skutočnosti existujú hviezdy s veľmi nízkym obsahov kovov (podtrpaslíci), ktorí sa nachádzajú hneď pod hlavnou postupnosťou, aj keď spaľujú vodík, a takto vyznačujú dolnú hranicu neostrosti hlavnej postupnosti zásluhou chemického zloženia.
Astronómovia občas hovoria o hlavnej postupnosti nultej éry (alebo ZAMS). Je to čiara vypočítaná počítačovými modelmi, kde sa nachádzajú hviezdy, keď začínajú vlastnú vodíkovú fúziu.
Hviezdy zvyčajne vstúpia na hlavnú postupnosť a vystúpia z nej v momente ich zrodu, resp. začiatku ich zániku.
Naše Slnko je hviezda hlavnej postupnosti už asi 4,5 miliardy rokov a zostane ňou ďalších 4,5 miliárd rokov. Keď sa v jadre minú zásoby vodíka, zväčší sa a stane sa z neho červený obor.
Kortikotropín

Kortikotropín (adrenokortikotropný hormón, adrenokortikotropín, ACTH) je hormón produkovaný v pars distalis adenohypofýzy typom chromofilných (bazofilných) buniek - tzv. kortikotropnými bunkami. Z biochemického hľadiska nemusí byť kompletnou molekulou, na vyvolanie účinku stačí i reťazec menšieho počtu aminokyselín.
Jeho hlavným efektom je stimulácia rastu kôry nadobličiek a prostredníctvom nich tvorba a produkcia glukokortikoidov, najmä kortizolu. Zúčastňuje sa i tvorby mineralokortikoidu aldosterónu stimuláciou tvorby jeho prekurzorov. Účinkuje i na melanocyty v zmysle zvýšenej produkcie kožného pigmentu melanínu. Stimuluje odbúravanie tukov - lipolýzu.
Kardinálne cnosti

Kardinálne cnosti sú štyri, s ktorými súvisejú ostatné cnosti. Grécka etika zistila, že popri štyroch cnostiach sú aj ďalšie tak ich nazvala základné. Označenie kardinálne pochádza z kresťanského označenia. V kresťanstve poznáme rozdelenie na cnosti ľudské teda kardinálne a Božské teda teologické.

Význam slova kardinálny

Slovo kardinálny pochádza z latinčny zo slova cardinale čo znamená základný.
Coivrel

Poloha

Obec má rozlohu 6,11 km². Najvyšší bod je položený 150 m n. m. a najnižší bod 95 m n. m.

Obyvateľstvo

Počet obyvateľov obce je 255 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Brucamps

Poloha

Obec má rozlohu 6,37 km². Najvyšší bod je položený 115 m n. m. a najnižší bod 54 m n. m.

Obyvateľstvo

Počet obyvateľov obce je 143 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lomné (Hautes-Pyrénées)

Poloha

Obec má rozlohu 2,94 km². Najvyšší bod je položený 703 m n. m. a najnižší bod 393 m n. m.

Obyvateľstvo

Počet obyvateľov obce je 40 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Réaux

Poloha

Obec má rozlohu 8,96 km². Najvyšší bod je položený 96 m n. m. a najnižší bod 33 m n. m.

Obyvateľstvo

Počet obyvateľov obce je 455 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Žigmund II. Druget

Žigmund II. Druget(h) (maď. II. Drugeth Zsigmond) - (* ? - † 1684) bol posledný z humenskej zemepánskej vetvy Drugetovcov.
Vyštudoval na viedenskej univerzite, kde v roku 1676 získal doktorát. Zemplínskym županom sa stal v roku 1675, potom aj županom Užskej a Boršódskej stolice. Cisár Leopold ho poveril funkciou kráľovského komorníka. Bol zvolený tiež do komisie na úpravu práva slobôd, na vracanie kostolov evanjelikom a na úpravu hraníc s Poľskom.
Keď vypuklo povstanie kežmarského šľachtica grófa Imricha Tököliho (1683) postavil sa Žigmund Druget proti povstalcom, osnoval kongregáciu na hrade Čičva. To sa mu stalo osudným. Tököli za pomoci tureckého vojska chcel zjednať poriadok v severovýchodných stoliciach a tiahol ta so svojim vojskom. Po ceste zabral hrady Užhorod, Čičvu a Trebišov. Humenné vtedy padlo bez boja. Tökoli zhabal všetok Drugetovský majetok, samotného Žigmunda zajal, odvliekol do Košíc, kde ho roku 1684 sťali. Žigmundom Drugetom končí dlhá éra Drugetovcov v Uhorsku i v Humennom.
Žigmund nemal syna, zanechal po sebe iba tri dcéry.
Drugetovský majetok sa členil na panstvá Oppidum Humenné s 32 dedinami, oppidum Snina s kúriou a 5 dedinami, oppidum Užhorod s 28 dedinami, oppidum a hrad Trebišov s 9 dedinami. Majetky Drugetovcov prešli donáciou (darovaním) Leopolda I. na jeho dcéry.
Sninské panstvo pripadlo jeho dcére Kláre, vydatej za grófa Petra Ziči (Zichyho). V tomto manželstve sa narodilo troje detí. František, neskorší biskup v Györi, Anna Maria, ktorá sa vydala za grófa Čákiho a Terézia, manželka grófa van Dernatha. Neskôr sninské panstvo zdedila grófka Anna Mária, a pretože jej manželstvo s grófom Čákim bolo bezdetné, pripadlo v roku 1770 grófke Terézii van Dernáthovej a jej piatim synom.
Cedivkovité

Rozšírenie

Jeden z najhojnejších druhov pod starou kôrou je cedivka podkôrna (Amaurobius fenestralis). Názov druhu sa viaže na variabilnú „okienkovú“ škvrnu na brušku (fenestra = okno). V lesnej opadanke je hojný Coelotes atropos. Je veľký asi 15 mm a má kolenovito vyduté chelicery. (Tento rod bol v starších publikáciách na základe habituálnej podoby zaraďovaný do čeľade Agelenidae, má však rudimentálne cribellum.)
Comps (Gard)

Poloha

Obec má rozlohu 8,6 km². Najvyšší bod je položený 150 m n. m. a najnižší bod 6 m n. m.

Obyvateľstvo

Počet obyvateľov obce je 1 635 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Programovanie (informatika)

Programovanie je proces zahŕňajúci činnosti od návrhu algoritmu, písanie, testovanie a ladenie zdrojového kódu počítačového programu (softvér), vrátane následnej údržby. 
V oblasti výpočtovej techniky ide o proces vytvárania algoritmov a počítačových programov vrátane ich testovania, ladenia a vypracovania dokumentácie na ich použitie. Programovanie je vytváranie a zapisovanie návodov riešenia problémov v programovacích jazykoch do tvaru programov na riadenie činnosti počítačov.
Návrh algoritmu obvykle určuje všeobecný postup riešenia danej úlohy. Zdrojový kód programu je zápisom algoritmu v zvolenom programovacom jazyku. Programom (algoritmom) nemusí byť nutne počítačový program - programy sú napr. aj návody na použitie, recepty v kuchárskych knihách a podobné.
Cieľom programovania je vytvoriť program, ktorý vykazuje určité žiadúce správanie. Proces písania zdrojových kódov často vyžaduje odborné znalosti v mnohých rôznych odboroch, vrátane znalosti oblasti použitia.
V rámci softvérového inžinierstva je programovanie súčasťou vývojového cyklu softvéru (anglicky Software development process).

Programovacie nástroje

Programovacie nástroje sú programy, ktoré programátorom uľahčujú vývoj programov. Najčastejšími nástrojmi sú prekladače (kompilátory a interpretery, slúžiace na preklad zdrojového kódu do spustiteľného súboru, resp. na spúšťanie zdrojového kódu), vývojové prostredia (uľahčujúce tvorbu kódu) a debuggery (slúžiace na hľadanie a diagnostiku chýb v kóde). Ďalšie sú nástroje na riešenie špeciálnych úloh (napr. Automatické generovanie kódu): bison, flex, yacc. Väčšina týchto nástrojov je špecializovaná pre konkrétny programovací jazyk.
Prirodzenoprávna škola

Prirodzenoprávna škola je učenie o ideálnom práve, nezávislom od štátu, vyvierajúcom z rozumu a prirodzenosti človeka. Zástanci prirodzenoprávnej školy veria, že právo nie je len súhrn právnych predpisov, ale malo by vyjadrovať nemenné princípy správania, ktoré sú vlastné každému človeku. Tvrdia tiež, že iba hodnoty dávajú právnemu systému význam, bez nich je to iba mechanizmus. Obsahom právnej normy už nemá byť čokoľvek, ale norma má byť aj morálna a spravodlivá.
Zárodky tákýchto názorov sú už v antike u Sokrata, Platona a i. V stredoveku pokladali prirodzené právo za druh božieho zákona (Tomáš Akvinský). Idea prirodzeného práva sa najviac rozšírila v období moderných revolúcií na Západe 17.-18. storočia. Rozpracúvali ju najmä Grotius, Spinoza, John Locke, Rousseau, Montesquieu, Holbach, Immanuel Kant, Radiščev, Georgio del Vecchio, Gustav Radbruch.
Omagh

Bombové útoky

15. augusta 1998 tu podnikla Pravá írska republikánska armáda bombový útok, pri ktorom zahynulo 29 ľudí. Bomba bola umiestnená v aute a vybuchla v centre mesta.
Podobne v apríli 2011 bomba, umiestnená v aute, zabila policajného dôstojníka Ronana Kerra.
Digoin (obec)

Poloha

Obec má rozlohu 34,72 km². Najvyšší bod je položený 306 m n. m. a najnižší bod 222 m n. m.

Obyvateľstvo

Počet obyvateľov obce je 8 146 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pérassay

Poloha

Obec má rozlohu 24,19 km². Najvyšší bod je položený 422 m n. m. a najnižší bod 268 m n. m.

Obyvateľstvo

Počet obyvateľov obce je 384 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Liverdy-en-Brie

Poloha

Obec má rozlohu 9,12 km². Najvyšší bod je položený 109 m n. m. a najnižší bod 73 m n. m.

Obyvateľstvo

Počet obyvateľov obce je 1 271 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zimné olympijské hry 1976

Voľba

Usporiadateľ zimných olympijských hier 1976 bol zvolený za 14. mája 1970 v Amsterdame na zasadnutí Medzinárodného olympijského výboru. Z kandidátov Sion, Denver, Tampere a Whistler bolo vybrané americké mesto Denver. Toto mesto sa ale po troch rokoch z ekonomických a finančných dôvodov organizovanie hier vzdalo. 4. februára 1973 MOV poveril organizovaním XII. zimných olympijských hier mesto Innsbruck.
Cognocoli-Monticchi

Poloha

Obec má rozlohu 35,77 km². Najvyšší bod je položený 857 m n. m. a najnižší bod 9 m n. m.

Obyvateľstvo

Počet obyvateľov obce je 178 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tretia termodynamická veta

Tretia termodynamická veta (iné názvy: tretí termodynamický zákon, Nernstova veta, Planckova veta) hovorí, že zmena entropie sústavy sa pri ľubovoľnom izotermickom deji prebiehajúcom pri teplote absolútnej nuly rovná nule. Inými slovami: nie je možné dosiahnuť teplotu absolútnej nuly.
Je to spôsobené faktom, že systém pri nulovej teplote existuje v základnom stave, takže jeho entropia je určená Hamiltonovou degeneráciou základného stavu. Veľa systémov má unikátny základný stav, a preto má nulovú entropiu v absolútnej nule, pretože .
Ahmose I.

Život

Patrí medzi najvýznamnejších panovníkov starovekého Egypta. Zaslúžil sa o historické ukončenie nadvlády ázijských Hyksósov. Jeho brat bol Kamose a otec Sekenenre, ktorí vládli vo Wesete nad Horným Egyptom. Podľa Egyptských pamätihodností vládol 25 rokov, posledný datovaný dokument je z 22. roka vlády. Víťazstvo nad Hyksósmi stálo veľa krvi a času. Títo dobyvatelia sa cítili v Egypte ako doma. Je možné, že ich králi (po egyptsky hekau chasut) ovládli len Dolný Egypt, kde si vybudovali opevnené mesto Hutwarete (v neskoršom Džanete) a Horný Egypt nikdy nedobyli. Prvý, o ktorom vieme, že sa im postavil na odpor bol kráľ Sekenenre, no padol v boji. Po ňom znovu povstal jeho syn a nástupca Kamose, Apopi II., ale mesto ubránil. Úspechy Kamoseho umožnili potom Ahmosemu I., aby boj víťazne dokončil.
Ahmose I. bol vynikajúci vojvodca a organizátor. V stupajach svojho predchodcu sa vypravil na sever, s vojskom a loďstvom sa dostal pred Hutwartet a mocným úderom ho dobyl. Zvyšky jeho vojsk vyhnal za východné hranice Egypta a prenasledoval ich hlboko do Ázie, kde postupne zničil všetky ich oporné body. Zlikvidoval vyše dvestoročnú anarchiu a nastolil v krajine vládu podľa domácich tradícií. Dal vyčistiť zavlažovacie kanály, postaviť zničené mestá a obnoviť chrámy zrúcané Hyksósmi (medzi nimi aj prastarý chrám v Mennofere čiže Memfise). Pochovať sa dal na starom pohrebisku Wasetských kráľov pri dnešnej Dra Abú ´n-Nage. Nechal si tam postaviť pyramídu. Malou pyramídou si dal ozdobiť svoj symbolický hrob v Abdžu (Abyde). Jeho hrobku síce vykradli už v staroveku, ale múmiu sa už predtým podarilo „kňazským kráľom“ z 21. dynastie zachrániť.

Archeológia

Roku 1881 jeho múmiu našli archeológovia, ktorí išli po stopách arabských vykrádačov hrobov. Objavili ju spolu s múmiami ďalších kráľov Novej ríše v tajnom úkryte pri Dér el-Bahrí. Dnes je aj s drahocennou pozlátenou truhlou v Egyptskom múzeu v Káhire.
Glykolipid

Glycerolglykolipidy

Glycerolglykolipidy majú celkom jednoduchú štruktúru. Základ je 1,2-diacylglycerol, ktorý má na ostávajúcej polohe glykozidicky naviazaný monosacharid alebo oligosacharid. Tieto zlúčeniny sa často objavujú u baktérii, boli však objavené aj u stavovcov.
Dinos

Dinos (starogr. Δίνος – dinos) je typ starogréckej keramickej nádoby.
Dinos, veľká keramická (aj bronzová) otvorená nádoba s guľatým dnom, s podstavcom alebo bez neho, sa používal na miešanie vína s vodou, bola to teda alternatíva kratéra (u komických básnikov čaša na pitie) Hodil sa najmä na (aristokratických) sympóziach pri pití vína.
Jeho forma pochádza od kovových kotlov, v keramickej forme sa objavil približne od polovice 7. stor. pred Kr. a udržal sa až do konca 5. storočia pred Kr. Atický dinos maliara Gorgony (svoj pseudonym mal od namaľovaných Gorgon), zhotovený približne v roku 580 pred Kr., je jeden z prvých keramických nádob zdobený čiernofigúrovým štýlom.
Simon Fourcade

Kariéra

Dvakrát skončil na štvrtom mieste, pričom na Majstrovstvá sveta 2009 vo vytrvalostných pretekoch mu chýbalo len 0,9 sekundy na tretie miesto Jakova Faka.
Jeho brat Martin je taktiež biatlonista.
Škoda 109E

Škoda 109E (obchodný názov Emil Zátopek) je elektrický rušeň vyrábaný plzenskou firmou Škoda Transportation. Prevádzkujú ho České dráhy a Železničná spoločnosť Slovensko, objednal si ho tiež nemecký dopravca DB Regio.

DB Regio

V roku 2013 bola podpísaná zmluva na dodanie 6 vlakových súprav (1 riadiaci vozeň + 5 vagónov + 1 rušeň). Oproti strojom ČD a ZSSK pôjde iba o jednosystémové rušne. Súpravy budú nasadené na trať Norimberg-Mníchov.
Chrám svätého Eliáša (Podujevo)

Vznik chrámu

Chrám bol postavený v roku 1929 pre potreby srbskej pravoslávnej komunity. Architekti ho postavili v tradícii byzantsko-srbského architektonického štýlu.

Zničenie albánskymi fašistami počas druhej svetovej vojny

Kostol sa stal až päťkrát terčom útokov albánskych moslimských teroristov.

Prvýkrát ho zničili albánski teroristi v roku 1941 v službách fašistického Talianska a nacistického Nemecka. Hitler a Mussollini intenzívne podporovali agresívne ciele albánskeho nacionalizmu a islamského fanatizmu. Albánski fašisti kostol zničili do takej miery, že sa nedal využívať na náboženské účely.

Albánsky útok v roku 1999

Druhýkrát zničili kostol albánski nacionalisti počas pogromu proti srbskému obyvateľstvu v roku 1999. Ich cieľom boli zničiť nielen kresťanské pamiatky Kosova, ale aj vyvraždiť čo najviac srbských civilistov a vytvoriť etnicky čisté albánske a nábožensky čisté islamské Kosovo. Po čiastočnej obnove nasledoval ďalší vandalský atak albánskych hrdlorezov a fanatikov.

Albánske plienenie v roku 2004

18. marec 2004 rozvášnení albánsky dav moslimských fanatikov vnikol do kostola a jeho strede založil požiar. Primitívni Albánci bez akéhokoľvek vzťahu ku kultúrnym hodnotám devastovali všetko, čo videli. Pri ničení chrámu používali aj výbušniny. Dokonca ani jednotky KFOR neboli schopné zabrániť tomuto davu vandalov a primitívov v jeho zločinoch. Napokon tento dav zničil aj srbský cintorín. Sfanatizovaný dav vyhrabával kosti mŕtvych Srbov z ich hrobov a rozhadzoval ich a ničil. Takýchto prípadov vandalstva sa stalo tisíce v celom Kosove.

Počas tohto útoku sa niektorým českým a slovenským vojakom podarilo zachrániť zvon, ktorý chrámu daroval juhoslovanský kráľ Alexander I. v roku 1932 (dva roky pred atentátom v Marseille). Zvon odmietli vydať albánskym teroristom. Vrátili ho srbskej pravoslávnej cirkvi (kláštor Gračanica).

Posledné albánske zničenie chrámu

S podporou fondov EU sa podarilo chrám čiastočne obnoviť. Netrvalo dlho v máji 2006 dav rozvášnených albánskych fanatikov zaútočil na nikým nechránený kresťanský chrám. Albánci zničili vchodové dvere a povytĺkali všetky okná chrámu.
Algernon Blackwood

Život

Algernon Blackwood sa narodil v Shooter’s Hill v severozápadnom Kente (dnes časť juhovýchodného Londýna). Jeho otec bol správcom miestnej pošty a „hoci nebol bez vrodenej dobrosrdečnosti, mal hrozne úzke religiózne myslenie“. Blackwood sa chcel stať psychiatrom. Navštevoval Wellington College a roku 1887 štúdium ukončil ako bakalár medicíny. Rok žil vo Švajčiarsku, potom odišiel do Kanady. Onedlho sa vrátil a pokračoval v štúdiu na Univerzite v Edinburghu. V 1890 však štúdium prerušil a už sa do školy nevrátil. Ešte toho roku odišiel farmárčiť naspäť do Kanady. V 1893 sa presťahoval do New Yorku a v 1899 naspäť do Anglicka. V rokoch 1908–1914 žil vo Švajčiarsku.
Blackwood si na živobytie zarábal rôznym spôsobom: pracoval ako farmár v Kanade, prevádzkoval hotel, robil žurnalistu v New Yorku, vrátane New York Times, barmana, modeling, osobného tajomníka, mliekara, obchodníka alebo učiteľa hry na husle.

Smrť

Algernon Blackwood utrpel počas krátkeho času viacero náhlych cievnych mozgových príhod, na následky ktorých nakoniec 10. decembra 1951 v Bishopsteightone v Kente zomrel. Telo bolo spopolnené v krematóriu Golders Green. Jeho synovec po niekoľkých týždňoch zobral popol do Blackwoodovho obľúbeného Saanenmöserského priesmyku vo Švajčiarskych Alpách a tam ho rozprášil.
Saint-Michel (Charente)

Poloha

Obec má rozlohu 2,46 km². Najvyšší bod je položený 62 m n. m. a najnižší bod 25 m n. m.

Obyvateľstvo

Počet obyvateľov obce je 3 133 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Versainville

Poloha

Obec má rozlohu 7,7 km². Najvyšší bod je položený 166 m n. m. a najnižší bod 70 m n. m.

Obyvateľstvo

Počet obyvateľov obce je 411 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rustiques

Poloha

Obec má rozlohu 6,47 km². Najvyšší bod je položený 161 m n. m. a najnižší bod 90 m n. m.

Obyvateľstvo

Počet obyvateľov obce je 461 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Maurice-sous-les-Côtes

Poloha

Obec má rozlohu 9,3 km². Najvyšší bod je položený 408 m n. m. a najnižší bod 227 m n. m.

Obyvateľstvo

Počet obyvateľov obce je 415 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Monchy-Lagache

Poloha

Obec má rozlohu 15,44 km². Najvyšší bod je položený 95 m n. m. a najnižší bod 57 m n. m.

Obyvateľstvo

Počet obyvateľov obce je 687 (2009).
Nasledujúci graf zobrazuje vývoj počtu obyvateľov v obci.
Zdroje: INSEE